jkorsvik/nowiki_second_scrape_merged huggingface dataset:
An tÚdarás um Bóithre Náisiúnta

An tÚdarás um Bóithre Náisiúnta (engelsk: National Roads Authority) er en statlig etat i Irland som har ansvar for landets nasjonale veinett. Etaten ble opprettet gjennom veiloven av 1993 og trådte i virksomhet 1. januar 1994.
Kommunene beholdt ansvaret for lokale og regionale veier, samt andre oppgaver som å fastsette fartsgrenser. Veietaten er samtidig ansvarlig for planlegging og utbygging av nasjonale hovedveier samt fastsetting av trygghetsstandarder. Etaten spiller også en rolle innen det miljømessige og arkeologiske aspektet ved veiutbygging.
Martín de Mayorga

Martín de Mayorga Ferrer (født 12. september 1721, død 1783) var en spansk militæroffiser. Han var guvernør i Guatemala fra juni 1773 til 1779 og visekonge i Ny-Spania fra den 23. august 1779 til den 28. april 1783.


== Referanser ==
Northamptonshire Police

Northamptonshire Police er en regional politistyrke i England. Den har ansvaret for grevskapet Northamptonshire. 
Styrken er delt i to kommandodistrikter, West og North, som hver ledes av en Chief Superintendent. Den ble i sin nåværende form opprettet 1. april 1966 under Police Act 1964 ved sammenslåing av Northamptonshire County Constabulary og Northampton Borough Police. Inntil 1974 het styrken Northampton and County Constabulary. 
Kontrollmyndigheten er Northamptonshire Police Authority, hvor det sitter ni medlemmer fra grevskapsrådet, tre fredsdommere og fem uavhengige medlemmer.
Luc Tuymans

Luc Tuymans (født 1958 i Mortsel i Antwerpen) er en belgisk kunstmaler.


== Referanser ==


== Eksterne lenker ==
Zeno X Gallery—Luc Tuymans
Antonio María de Bucareli y Ursúa

Antonio María de Bucareli y Ursúa, Hinistrosa Lasso de la Vega, marki av Valleheroso og greve av Jerena (født 21. januar 1717, død 9. april 1779) var en spansk militæroffiser. Han var guvernør på Cuba inntil han ble visekonge i Ny-Spania. Bucareli y Ursúa var visekonge fra den 23. september 1771 til den 9. april 1779. 


== Referanser ==


== Eksterne lenker ==
(en) Antonio de Bucareli Ursúa – kategori av bilder, video eller lyd på Commons 
(en) Antonio María de Bucareli y Ursúa – galleri av bilder, video eller lyd på Commons
Eneco Tour 2007

ENECO Tour 2007 ble arrangert mellom  22. og 29. august 2007 og var den 3. utgaven av ENECO Tour. Rittet startet i Belgia med presentasjonen av lagene på Kolonel Dusartplassen i Hasselt den 21. august. Dagen etter ble det  kjørt en kort prolog på 5,2 km i Hasselt. På den 4. etappen dro syklistene inn i Nederland, og på den 6. etappen ble det også syklet strekninger som brukes i Amstel Gold Race. Rittet ble avsluttet etter 8 dager med en individuell tempoetappe i nederlandske Sittard-Geleen.
I tillegg til ProTour-lagene (med unntak av Astana som tok en selvpålagt pause etter dopingavsløringene i Tour de France 2007) fikk også belgiske 
Chocolade Jacques-Topsport Vlaanderen og nederlandske Skil-Shimano stille.
Sammenlagtseieren gikk til José Iván Gutiérrez foran David Millar og Gustav Larsson.


== Etapper ==


=== Prolog:  Hasselt, 5.2 km (tempo) ===
22-08-2007


=== 1. etappe:  Waremme - Eupen, 179 km ===
23-08-2007


=== 2. etappe:  Antwerpen - Knokke-Heist, 204 km ===
24-08-2007


=== 3 etappe:  Knokke-Heist - Putte, 170.8 km ===
25-08-2007


=== 4. etappe:  Maldegem -  Terneuzen, 182.7 km ===
26-08-2007


=== 5 etappe:  Terneuzen - Nieuwegein, 179.9 km ===
27-08-2007


=== 6 etappe:  Beek - Landgraaf, 177.4 km ===
28-08-2007 


=== 7 etappe:  Sittard-Geleen, 29.6 km (tempo) ===
29-08-2007


== Resultater ==


=== Sammenlagt ===


=== Poengkonkurransen ===


=== Lagkonkurransen ===


== Eksterne lenker ==
(en) ENECO Tour 2007 – kategori av bilder, video eller lyd på Commons
Torsten Ullman

Torsten Ullman (født 27. juli 1908 i Moheda, død 11. mai 1993) var en svensk skytter som deltok i flere olympiske leker 1936 i Berlin, 1948 i London, 1952 i Helsingfors, 1956 i Melbourne og 1960 i Roma.
Han er mest berømt for OL-gullet i 50 m pistol under OL 1936 i Berlin, der han vant med 15 poengs margin til sølvvinneren. Ullman vant konkurransen foran Erich Krempel fra Tyskland og Charles des Jamonières fra Frankrike. Det var 43 skyttere fra nitten nasjoner som deltok i konkurransen som ble avholdt 6. og 7. august
Han fikk Svenska Dagbladets gullmedalje for VM-gullet i 1937.Ullman vant en olympisk bronsemedalje i skyting under Sommer-OL 1948 i London. Han kom på tredjeplass i skytekonkurransen 50 meter pistol med 539 poeng bak Edwin Vásquez fra Peru (545) og Rudolf Schnyder fra Sveits (539).


== OL-medaljer ==
1936  Berlin –  Gull i skyting, 50 meter pistol  Sverige
1936  Berlin –  Bronse i skyting, 25 meter silhuettpistol  Sverige
1948  London –  Bronse i skyting, 50 meter pistol  Sverige


== VM-medaljer ==
VM 1947 –  Gull i armépistol 25 m
VM 1954 –  Gull i armépistol 25 m


== Referanser ==


== Eksterne lenker ==
(en) Torsten Ullman – Olympedia 
(en) Torsten Ullman – Sports-Reference (OL-resultater – arkivert) 
(en) Torsten Ullman – databaseOlympics.com (arkivert) 
(sv) Torsten Ullman – Sveriges olympiske komité 
(en) Torsten Ullman – ISSF
Chameleon

Chameleon er det engelske ordet for kameleon og kan vise til følgende:
Innen musikk:

Chameleon – musikkalbum av rmetal-bandet Helloween.
Chameleon – musikkalbum av Margaret Berger.
«Chameleon» – musikksingel med Michela Pace.
Chameleon – plateselskap.Innen spill:

Chameleon, en spillefigur i Mortal Kombat-serien.
Khameleon, en spillefigur i Mortal Kombat-serien.
Skorpa (Dønna)

Skorpa er en øy i Dønna kommune på Helgelandskysten. Den ligger øst i kommunen, mellom øya Dønna og Sandnessjøen i Alstahaug.  Det meste av øya er fjell, det høyeste punktet på Skorpefjellet ligger 232 moh.  Det var fast bosetning på øya fram til 2005.  I dag blir Skorpa først og framst brukt til fritidsboliger og til beite for sau.
Fylkesvei 7674

Fylkesvei 7674 går mellom Myre og Palmåsen i Øksnes.
Hele veistrekningen har nå asfaltdekke, etter at strekningen mellom Palmåsen og Tofta ble asfaltert i 2006.
Frem til 2019 hadde veien betegnelsen fylkesvei 939.


== Kommuner og knutepunkter ==

 ØksnesAlsvågveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7674
(no) Statens vegvesen – trafikkmeldinger
Alexander Kuoppala

Alexander Kuoppala (født 11. april 1974 i Esbo, Finland) er tidligere bandmedlem i Children of Bodom. Han spilte gitar og var medlem av bandet fra 1995 til 2003.
Kuoppala begynte å spille gitar 10 år gammel, da han hadde blitt introdusert av instrumentet av moren hans som var musikklærer. De første årene spilte han primært blues og jazz, noe som endret seg da han begynte å lytte til heavy metal-band som W.A.S.P., Judas Priest, Manowar og Ozzy Osbourne.
Som trompetist i et lokalt band ble han kjent med valthornspilleren Jaska Raatikainen, som også var trommeslager i bandet IneartheD (i dag Children of Bodom). Bandet manglet på dette tidspunkt en rytmegitarist, og Alexander ble invitert til å slutte seg til dem i 1995. 
Alexi Laiho gitaristen i Children of Bodom har sagt at grunnen til at Kuoppala sluttet i bandet, var fordi han rett og slett var lei av å turnere, være på hotell, i busser og på festivaler. Han ble erstattet av Roope Latvala.
I dag driver Kuoppala fortsatt med musikk og er fortsatt bosatt i Esbo. Han er musikklærer på en skole og er gift og har tre barn.


== Eksterne lenker ==
(en) Alexander Kuoppala – kategori av bilder, video eller lyd på Commons 
(en) Alexander Kuoppala på Discogs 
(en) Alexander Kuoppala på MusicBrainz 
(en) Alexander Kuoppala på Encyclopaedia Metallum 
(en) Alexander Kuoppala på AllMusic
Frank Höfle

Frank Höfle (født 22. november 1967) er en tysk funksjonshemmet langrennsløper og skiskyter.
Han ble blind på et øye i en ulykke på foreldrenes gård da han var 4 år gammel, og konkurrerer i klassen B2.


== Meritter ==
Paralympiske vinterleker 2006
Sølv i kortdistanse langrenn (5 km)Ski-VM 2003 for handikappede
Sølv på 20 km, 20 km og 5 km, samt i stafettParalympiske vinterleker 2002
Gull i langrenn, både på kortdistanse og mellomdistanse
Bronse i langdistanse langrenn og skiskyting
4.-plass i langrennsstafettSki-VM 2000
Gull i langrenn, både kortdistanse, mellomdistanse og langdistanse, samt stafett
4.-plass i skiskytingParalympiske vinterleker 1998
2 gull; skiskyting og kortdistanse langrenn
2 sølv; mellomdistanse og stafett, langrenn
Bronse i langdistanse, langrennParalympiske vinterleker 1994
4 Gull; kortdistanse, mellomdistanse og langdistanse langrenn, samt i skiskyting
Sølv i langrennsstafettParalympiske vinterleker 1992
3 gull; kortdistanse og langdistanse langrenn, og i skiskyting
Sølv i langrennsstafettParalympiske vinterleker 1988
Gull i kortdistanse langrennParalympiske vinterleker 1994
5.-plass i kortdistanse og langdistanse langrenn


== Referanser ==


== Eksterne lenker ==
(de) Frank Höfle – Munzinger Sportsarchiv 
(en) Frank Höfle – IPC.infostradasports.com 
(en) Frank Höfle – Paralympic.org
Nimrod (album)

Nimrod er et musikkalbum i HDCD-systemet av punkrock-bandet Green Day som ble gitt ut 14. oktober 1997. Alle tekstene er ved Billie Joe Armstrong og musikken er ved Green Day. Albumet nådde 10.-plass på Billboard 200 og solgte 2 millioner plater i USA og har solgt 5 millioner globalt. Det har høstet god kritikk, særlig for den akustiske sangen «Good Riddance (Time of Your Life)».


== Sporliste ==
Alle sanger er skrevet av Billie Joe Armstrong (tekst) og Green Day (melodi).

«Nice Guys Finish Last» – 2:49
«Hitchin' a Ride» – 2:52
«The Grouch» – 2:12
«Redundant» – 3:18
«Scattered» – 3:03
«All The Time» – 2:11
«Worry Rock» – 2:27
«Platypus (I Hate You)» – 2:22
«Uptight» – 3:04
«Last Ride In» – 3:48
«Jinx» – 2:13
«Haushinka» – 3:25
«Walking Alone» – 2:45
«Reject» – 2:06
«Take Back» – 1:09
«King for a Day» – 3:14
«Good Riddance (Time of Your Life)» – 2:35
«Prosthetic Head» – 3:38


== Eksterne lenker ==
(en) Nimrod på Discogs 
(en) Nimrod på MusicBrainz 
(en) Nimrod på Spotify 
(en) Nimrod på AllMusic
Luis de Velasco

Don Luis de Velasco y Ruiz de Alarcón (født 1511, død 31. juli 1564) var visekonge i Ny-Spania mellom den 25. november 1550 og den 31. juli 1564.


== Referanser ==


== Eksterne lenker ==
Kort biografi fra Virtual American Biographies
Louis Botha

Louis Botha (født 27. september 1862 i  Greytown i Natal, død 27. august 1919 i Pretoria) var en afrikander som ble den første statsminister i Unionen Sør-Afrika, forløperen til dagens sørafrikanske stat. 
Han ble medlem av parlamentet i Transvaal i 1897 som representant for Vryheid. To år senere kjempet Botha i andre boerkrig, innledningsvis under Lucas Meyer i det nordlige Natal, og senere som general i ledelsen ved Colenso og Spion Kop. Da Petrus Jacobus Joubert døde, ble han øverstkommanderende for Transvaals boere hvor han demonstrerte sine evner igjen ved Belfast-Dalmanutha. Etter Pretorias fall ledet han et konsentrert geriljafelttog mot britene sammen med Koos de la Rey og Christiaan de Wet. Suksessen til tiltakene hans ble sett i den jevne motstanden som boerne tilbød helt til krigen tok slutt etter tre år.Han var den fremste representanten til sine landsmenn i fredsforhandlingene i 1902. Etter at Transvaal fikk selvstyre i 1907, ble general Botha bedt om å danne en regjering, og våren samme år deltok han i en konferanse for kolonistatsministere som ble holdt i London. Under hans besøk i England ved denne anledningen, erklærte Botha Transvaals helhjertede tilhørighet til det britiske imperiet, og hans intensjoner med å arbeide for landets velferd uavhengig av rasemotsetninger. På denne tiden henviste dette til boere/afrikandere som en separat rase fra britiske sørafrikanere.I denne rekonstruksjonsperioden under britisk styre, reiste Botha til Europa med de Wet og de la Rey for å samle inn penger som kunne gjøre boerne i stand til å gjenoppta sine tidligere mindre sysler. Botha, som fremdeles ble sett på som boerfolkets leder, inntok en fremtredende rolle i politikken og talte alltid for de tiltakene som han regnet ville sørge for fred og god orden og Transvaals reetablering av velstand.Han ble statsminister i Transvaal den 4. mars 1907. Sammen med en annen boerkrigshelt, Jan Smuts, dannet han South African Party, eller SAP. Botha ble vidt utbredt sett på som for forsonende med Storbritannia og stod ovenfor opprør innenfra eget parti og fra opposisjonen under James Barry Munnik Hertzogs Nasjonalistparti. Da Sør-Afrika fikk status som dominion i 1910, ble Botha den første statsministeren i Unionen Sør-Afrika.
Etter at første verdenskrig startet, sendte han styrker for å ta Tysk Sørvest-Afrika, et trekk som var upopulært blant boerne som fremprovoserte boeropprøret.På slutten av krigen ledet han en kort tid et britisk militæroppdrag til den andre polske republikk under den polsk-sovjetiske krig. Han hevdet at betingelsene i Versaillestraktaten var for harde mot aksemaktene, men signerte traktaten.Han døde av spanskesyken.


== Referanser ==
Diogo Correia Valente

Diogo Correia Valente (født 1568 i Lisboa i Portugal, død 28. oktober 1633 i Macao i Kina) var katolsk biskop av Funai i Japan som måtte flykte til Macao, og ble administrator av det bispedømmet i 1623. Tre år etter ble han apostolisk administrator av Macao. Han tilhørte jesuittordenen. 


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)
Villers-Cotterêts

Villers-Cotterêts er en kommune i departementet Aisne i regionen Hauts-de-France nord i Frankrike. Kommunen ligger  i kantonen Villers-Cotterêts som ligger i arrondissementet Soissons. I 2010 hadde Villers-Cotterêts 10 242 innbyggere.Stedet var i 2007 startsted for den 4. etappen av Tour de France.


== Befolkningsutvikling ==
Antall innbyggere i kommunen Villers-Cotterêts

Referanse: INSEE


== Kjente personer fra Villers-Cotterêts ==
Alexandre Dumas, fransk verdenskjent forfatter.


== Referanser ==


== Eksterne lenker ==
Offisielt nettsted 
(en) Villers-Cotterêts – kategori av bilder, video eller lyd på Commons 
Kommunedata INSEE
Fylkesvei 7672

Fylkesvei 7672 går mellom Myre og Høydalen i Øksnes. Veien fortsetter som kommunal vei til Nyksund. Veiens lengde er 2,7 km til Høydalen og 9,2 km videre til Nyksund.Strekningen mellom Myre og Høydalen har asfaltdekke, mens veien videre til Nyksund har grusdekke. Veien går gjennom et lavt skar til Høydalen, og videre langs Langøyas vestside. Øksnes kommune har foreslått at den kommunale veien til Nyksund skal omklassifiseres til fylkesvei, for å få sikret veien mot ras raskere enn det kommunen i dag har økonomi til, men fylkesråd for samferdsel Tove Bjørkmo har svart negativt på forslaget.Frem til 2019 hadde veien betegnelsen fylkesvei 938.


== Kommuner og knutepunkter ==

 ØksnesNyksundveien 


== Referanser ==


== Eksterne lenker ==
(no) Statens vegvesen – trafikkmeldinger Fv7672
(no) Statens vegvesen – trafikkmeldinger
Dani Löble

Daniel «Dani» Löble (født 22. februar 1973) er en sveitsisk-tysk trommeslager. Han startet karrieren sin i det melodiske metal-bandet Glenmore. Uten å ha spilt inn noe materiale med bandet, ble det oppløst. Löble ble deretter trommeslager i Rawhead Rexx, som ga ut sitt selvtitulerte debutalbum i 2001, etterfulgt av Diary in Black i 2003. I februar 2005 forlot han Rawhead Rexx for å spille i power metal-bandet Helloween.


== Diskografi ==


=== Rawhead Rexx ===


=== Helloween ===


== Referanser ==


== Eksterne lenker ==
Offisielt nettsted 
(en) Daniel Löble – kategori av bilder, video eller lyd på Commons 
(en) Dani Löble på Discogs 
(en) Dani Löble på MusicBrainz 
(en) Dani Löble på Encyclopaedia Metallum
Jammerbugt

Jammerbugt er en kyststrekning på Jyllands nordvestside i Danmark. Farvannet er en bueformet 100 km lang kyststrekning mellom Hirtshals, Løkken og Bulbjerg. Jammerbugt regnes som en del av Skagerrak. Navnet peker på at dette var et farlig område for skipsfarten, spesielt i seilskutetida. Her var det langgrunt, med farlige sandbanker. Det var ingen naturlige havner i nærheten. Derfor søkte gjerne seilskutene i Skagerrak opp mot kysten av Norge.


== Referanser ==
Rui de Figueiredo

Rui de Figueiredo kalt Lei Fede (født 16. august 1594 i Coruche nær Evora i Portugal, død 9. oktober 1642 i Kaifeng i Kina) var katolsk kinamisjonær tilhørende jesuittordenen. Han ankom Macao i juni 1622 og virket som misjonær i Hangzhou, Ningbo, Kaifeng og i provinsen Huguang. Han døde i Kaifeng under beleiringen av byen i 1642.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Bert Grabsch

Bert Grabsch (født 19. juni 1975 i Wittenberg, Tyskland) er en tysk tidligere profesjonell syklist.
I 2007 ble han tysk mester på tempo. Et par måneder senere vant han den første tempoetappen i Vuelta a España med en hastighet på 54,9 km/t, noe som er svært høyt på en 52 km lang tempo. Han kom på fjerdeplass på temporittet i VM.
I 2008 ble han også tysk mester på tempo. Han vant en etappe i Østerrike rundt, og tok et etappeseier og sammenlagtseieren i Sachsen Tour. I september tok han karrierens største seier da han ble verdensmester på tempo.
Hans to år eldre bror, Ralf, har også vært profesjonell syklist.


== Referanser ==


== Eksterne lenker ==
(de) Bert Grabsch – Munzinger Sportsarchiv 
(en) Bert Grabsch – Olympics.com 
(en) Bert Grabsch – Olympic.org 
(en) Bert Grabsch – Olympedia 
(en) Bert Grabsch – Sports-Reference (OL-resultater – arkivert) 
(de) Bert Grabsch – Tysklands olympiske komité 
(en) Bert Grabsch – ProCyclingStats 
(en) Bert Grabsch – Cycling Archives 
(en) Bert Grabsch – Cycling Quotient 
(en) Bert Grabsch – CycleBase 
Offisielt nettsted 
(en) Bert Grabsch – kategori av bilder, video eller lyd på Commons 
(en) Bert Grabsch – galleri av bilder, video eller lyd på Commons
Port Harcourt

Port Harcourt (igbo: Ụ́gwụ́ Ọ́chá) er hovedstaden i delstaten Rivers State i Nigeria. Den ligger langs elven Bonny og er lokalisert i Nigerdeltaet. I henhold til folketelling av 2006 hadde Port Harcourt en befolkning på 1 382 592. Havnen, som første stavelse i navnet indikerer, ble bygget i 1912, og fikk sitt offisielle navn i august 1913 da Nigerias guvernør, Frederick Lugard, kalt den for Port Harcourt til ære for Lewis Vernon Harcourt, daværende britiske kolonisekretær.Området som ble Port Harcourt i 1912 var tidligere landbruksområde for det igbotalende ikwerrefolket. Koloniadministrasjonen i Nigeria opprettet havnen for å eksportere kull fra kullgruvene i Enugu, 243 km nord for havnen, og knyttet til den britiskbygde jernbanen Eastern Line.I 1956 ble det oppdaget petroleum (råolje) i kommersielle kvantiteter i Oloibiri, og Port Harcourts vekst og økonomi ble vendt til utskiping av petroleum. Første frakt av nigeriansk olje fra havnen skjedde i 1958. På grunn av den nigerianske oljeindustrien ble Port Harcourt ytterligere utbygd med veier og boligblokker. Oljefirmaer som fortsatt har kontor i Port Harcourt er blant annet Royal Dutch Shell og Chevron. Byen har Nigerias største oljeraffineri, som er et av landets viktigste handelsvarer og den største eksportartikkelen.
Port Harcourts hovedflyplass er Port Harcourt International Airport, lokalisert i utkanten av byen ved forstaden Omagwa. Den har blitt kåret til klodens verste flyplass, grunnet sin «mangel på sitteplasser, dårlig service, elendig luftkondisjonering og beskyldninger om at de ansatte skal være korrupte.» Nigerias flyvåpen, Nigerian Air Force (NAF), har base på den andre flyplassen i området.
Den fremste institusjonen for utdannelse er Universitetet i Port Harcourt som håndtrer opp til 40 000 studenter.


== Referanser ==


== Eksterne lenker ==
The Expat's Guide to Port Harcourt
Wikimapia
Foto fra Nigeria: Port Harcourt by og Rivers State, og petroleumsindustrien der
Offisiell nettside til myndighetene i River State
Arr (anatomi)

Arr kan også ha andre betydninger.
Arr kan komme fra sår etter skade, infeksjon eller kirurgiske inngrep.
Arrdannelse eller keloiddannelse som det kalles er overdreven nydannelse av bindevev/reparasjonsvev etter sår i huden. Et arr blir alltid svakere enn vevet omkring fordi det ikke består av normale hudceller, men av bindevev. Og bindevev har ikke hudens normale egenskaper, bl.a. har det ingen elastisitet.
Greske guder

Greske guder er en liste av guddommer tilhørende gresk mytologi. Se også liste over greske mytologiske vesener. Mange av de greske gudene hadde ekvivalenter og likheter med andre mytologier i antikken (se likheter mellom romersk, gresk og etruskisk religion).


== De tolv olympiske guder ==

Afrodite Ἀφροδίτη (Aphroditē) – kjærlighetens og fruktbarhetens gudinne
Apollon Ἀπόλλων (Apollōn) – gud for medisin og helbredelse, lys, lyrikk, profetier og sannhet
Ares Ἄρης (Arēs) – krigens gud
Artemis Ἄρτεμις (Artemis) – den jomfruelige månegudinne for jakt, helbredelse, kyskhet og barnefødsler og beskytter av ville dyr og villmarken
Athene Αθηνά (Athēna) – gudinne for visdom og kampstrategi
Demeter Δήμητρα (Dēmētra) – gudinne for korn og dyrking
Dionysos Διόνυσος – vinen og fruktbarhetens gud
Hefaistos Ἥφαιστος (Hēphaistos) – gud for ilden, vulkanene og smedene
Hera Ήρα (Hēra) – gudinne for ekteskap, familie, moderskap og gudenes dronning. Zevs' sjalu kone
Hermes Ἑρμῆς (Hērmēs) – gudenes budbringer, gud for handel, musikk, reisende og tyvenes gud
Poseidon Ποσειδῶν (Poseidōn) – gud for havet, jordskjelvene, elvene og hestene
Zevs Ζεύς (Zeus) – gudenes konge og gud for himmelen, lyn og torden


== Guder som noen ganger nevnes blant de olympiske guder ==
Hades Ἅιδης (Hades) – underverdenens gud
Hestia Ἑστία (Hestia) – ildstedets, familiens, hjertet og hjemmets gudinne
Pan Πάν (Pan) – guden for villmark og fruktbarhet


== Urguder ==
Aither Αἰθήρ (Aithēr) – eterens gud
Gaia gudinnen for jorden
Khaos Χάος (Khaos) Guden som skapte alt
Uranos Den opprinnelige guden for himmelen
Nyx (Natten) νύχτα - Gudinnen for natten


== Andre guder ==
Aiolos Αἴολος – vindens gud
Asklepios Ἀσκληπιός (Asklēpiós) - guden for medisin og helbredelse
Boreas Βορέας – nordavindens gud
Eos Ἠώς - morgenrødens gudinne
Eros Ἔρως - kjærlighetsguden
Hebe Ἥβη (Hēbē) - ungdommens gudinne
Hekate Ἑκάτη - månegudinne, fruktbarhetsgudinne og magiens gudinne
Helios - solens gud
Iris regnbuens gudinne
Khione Χιόνη – snøens gudinne
Nemesis Νέμεσις – gudinnen for hevn
Persefone Περσεφόνη - underverdenens dronning, også kjent som Kore
Selene Σελήνη - månegudinne


== Litteratur ==
Marcus Tullus Cicero: Om gudenes natur og om vennskapet (2004). 219 s.